Живан Жика Радосављевић

Жика - Живан Радосављевић - "д" се пише, али се не чита, алкохоличар и комшија породице Чварков. Србијанац по пореклу „али фин човек“, како Чварков каже. Његова мајка Мила није имала млека да га доји па га је дала у циркус да га доји брадата жена, коју је он после звао мајком. Младост провео у циркусу где је чак годину и по дана глумио лава. Спољни момак и комшија Чваркових. Задужен за све незахвалне послове на Пејићевим Салашима, посебно за транспорт фамилије Чварков, коју превози на мотору са приколицом који му је оставио Шицер. Био је железничар, али како се испоставило „невино оптужен“ да је украо прагове са железнице - које су касније уградили у кокошињац. Чварков га је водио на митинг 9. марта 1991. у Београду где је Жика онако пијан узео полицијског коња и покушао да на јуриш заузме скупштину. Жику су нашли, а коња продали неком. Воли попити вињачину и прдети па цели дан. Дружи се са Зозоном и Пиштиком, који су такође алкохоличари и клошарчине. Зозон је и лажов.